Intră acum și în grupul de
Președintele PNL Suceava, Gheorghe Flutur, a declarat într-un interviu pentru News Bucovina că în continuare este susținut de suceveni și rămâne cel mai agreat lider politic în județul Suceava.
„Sondajele de opinie din ultimii ani de zile, dar mai ales ultimele, arată că Flutur este încă locomotivă și la nivel de vârf în PNL și la nivel de Suceava și asta arată că există un potențial. N-aș fi rămas un minut dacă aș fi piatră de moară pentru partidul ăsta”, a spus Flutur.
El a arătat că a preluat în urmă cu 22 de ani PNL Suceava și i-a crescut scorul electoral de peste zece ori.
„Partidul ăsta l-am luat eu acum 22 de ani ca președinte de partid. Avea 5 la sută. La ultimele alegeri a făcut prin redistribuire 52 la sută. Flutur ăsta așa criticat a crescut PNL, nu singur, cu echipa lui, oameni excepționali. În aceste alegeri avem candidați în toate localitățile din județ. În România, PNL are candidați în 95 la sută dintre localități. PSD are în 89 la sută. PNL s-a prezentat cel mai prompt și mai harnic partid”, a spus Flutur.
Comandat de PNL FILIALA Suceava, cod AEP 21240015